Սիդնեյի օպերային թատրոն

Սիդնեյի օպերային թատրոն (), բազմաֆունկցիոնալ երաժշտական թատրոն Ավստրալիայի Նոր Հարավային Ուելս նահանգի Սիդնեյ քաղաքում։ Աշխարհի ամենահայտնի կոթողներից է, հանդիսանում է Ավստրալիայի խորհրդանիշը։ 2007 թվականի հունիսի 28-ից Սիդնեյի օպերային թատրոնը ընդգրկվել է ՅՈՒՆԵՍԿՕ-ի համաշխարհային ժառանգության ցանկում։

Ճարտարապետություն 
Նախագծվել է դանիացի ճարտարապետ Յորն Ուդզոնի կողմից, ով հաղթել էր 1950-ականներին հայտարարված միջազգային մրցույթում։ Բացվել է 1973 թվականի հոկտեմբերի 20-ին։ Նախագծի համար Ուդզոնը 2003 թվականին արժանացել է Պրիտցկերյան Ճարտարապետություն մրցանակի։ Թատրոնը կառուցվել է 14 տարում, արժեքը կազմել է 102 միլլիոն դոլար։

Սիդնեյի օպերային թատրոնի շենքը կառուցվել է էքսպրեսիոնիզմի ոճով՝ միախառնված ռադիկալ և նորարարական տարրերով։ Շինությունն զբաղեցնում է 2,2 հեկտար տարածք, երկարությունը 185 մետր է, առավելագույն լայնությունը՝ 120 մետր։ Շենքը կշռում է 161.000 տոննա, հենված է 580 սյուների վրա, որոնք գտնվում են ջրի մեջ՝ ծովի մակարդակից 25 մետր խորության վրա։ Շինության էներգաօգտագործումը համարժեք է 25 000 բնակչություն ունեցող քաղաքի էներգիայի սպառմանը։ Էներգիան բաշխվում է 645 կմ մալուխներով։ Շինության առագաստանման տանիքը կազմված է 2 194 պատրաստի հատվածներից, բարձրությունը 67 մետր է, կշռում է ավելի քան 27 տոննա, կառույցը պահում են 350 կմ երկարությամբ պողպատե ճոպանները։

Ներկայացումների սրահներ 
Օպերային թատրոնի շենքում կան հետևյալ ներկայացումների սրահները։
 Համերգասրահ, նստատեղ՝ 2,679, համարվում է Սիդնեյի սիմֆոնիկ նվագախմբի կենտրոնը, օգտագործվում է նաև այլ մեծաթիվ համեգների ժամանակ
 Joan Sutherland թատրոն, նախաբեմային թատրոն 1,507 նստատեղով, Ավստրալիայի օպերայի և բալետի թատրոնի կենտրոնն է, մինչև 2012 թվականի հոկտեմբերի 16-ը հայտնի էր որպես Օպերային թատրոն
 Դրամատիկական թատրոն։ նախաբեմայի թատրոն 544 նստատեղով, օգտագործվում է Սիդնեյի թատրոն կազմակերպության կողմից, ինչպես նաև պարային, թատերական բեմադրիչների կողմից
 Playhouse, ետնաբեմով թատրոն՝ 398 նստատեղով
 Ստուդիո, 400 հոգի տարողությամբ տարածք
 Utzon Room, փոքրիկ բազմակի օգտագործման վայր, ունի 210 անձ տեղավորելու հնարավորություն
 Ձայնագրման ստուդիա
 Outdoor Forecourt, բացօթյա տարածք, բազմակի հնարավորություններով բացօթյա վայր

Ծանոթագրություններ

Արտաքին հղումներ 

 
 World heritage listing for Sydney Opera House At unesco.org, 2007
 Photographs of the construction 
 Competition drawings submitted by Jørn Utzon to the Opera House Committee
 Wolanski Foundation's annotated bibliography of sources on Sydney Opera House
 Architect Matt Taylor's response to the building
 Listen to an excerpt from the 'Sydney Opera House Opening Concert' and read more about it on australianscreen online
 The Edge of the Possible Documentary film with Jørn Utzon at filmartmedia.com, 21 September 2011
 Autopsy On a Dream – the making of the Sydney Opera House at Australian Broadcasting Corporation 17 October 2013
 Timeline: 40 years of the Sydney Opera House at Australian Broadcasting Corporation 22 October 2013

Թատրոններ այբբենական կարգով
Օպերային թատրոններ